**Andrē Dontrels Bērts Jr.** (angļu: *Andre Dontrel Burt Jr.*; dzimis 2001. gada 3. oktobrī), profesionāli pazīstams kā **SoFaygo** (agrāk stilizēts kā **$oFaygo**), ir amerikāņu reperis un dziedātājs. 2020. gadā viņš laida izlaida miksteipu *Angelic 7*, kuru producēja draugs un reperis *Lil Tecca*. Šajā miksteipā tika iekļauts viņa 2019. gada singls "Knock Knock", kura dziesmas, 2020. gada beigās izplatījās vietnē *TikTok*. Kopš tā laika dziesma ir iekrājusi vairāk nekā 100 miljonus atskaņojumu vietnē *Spotify*.

Karjera
-------

### 2018-2019: Sākums

Bērts savu pirmo dziesmu ierakstīja deviņu gadu vecumā drauga pagrabā. Pusaudža gados viņš sāka intensīvāk nodarboties ar mūziku, mācoties Etovas vidusskolā. Pirms EP *We Are Aliens* izdošanas 2018. gadā Bērts izmantoja skatuves vārdu *Trvllinese*.

Bērts izdeva savu debijas miksteipu *War* 2019. gadā. Drīz pēc tam viņš sāka veidot vietējo fanu bāzi. Šīs popularitātes dēļ viņu atklāja Tazs Teilors, ierakstu kompānijas *Internet Money* dibinātājs, kurš piedāvāja noslēgt līgumu ar izdevniecību. Bērts vēlāk devās uz Losandželosu, lai apsvērtu šo piedāvājumu, taču galu galā atteicās. Šajā laikā Bērts bija sadraudzējies ar reperi *Lil Tecca*, un abi sāka sadarboties. Šīs sadarbības rezultātā tika izdots viņa otrais miksteips *Angelic 7*, kas noslēdzās ar viņa 2019. gada singlu "Knock Knock". Pēc projekta izlaišanas viņa tiešsaistes fanu bāze pieauga vēl vairāk, un dziesma vēlāk kļuva populāra lietotnē *TikTok*.

### 2021-pašlaik: *After Me* un *Pink Heartz*

Neilgi pēc tam viņš izdeva savu trešo miksteipu *After Me*, pirms kura izskanēja singli "Off The Map" un "Everyday". 2021. gada februārī Bērts noslēdza līgumu ar Trevisa Skota izdevniecību *Cactus Jack Records*, kurā darbojas arī citi populāri reperi, piemēram, *Sheck Wes* un *Don Toliver*. 2021. gada jūnijā Bērts parādījās *Genius* tīmekļa seriālā *Open Mic*, lai izpildītu savu singlu "Knock Knock".

2021. gada 28. jūlijā Bērts gan savos *Instagram*, gan *Twitter* kontos paziņoja, ka viņa debijas albums *Pink Heartz* ir gandrīz pabeigts.

2021. gada 20. augustā Bērts tika iekļauts *Trippie Redd* albumā *Trip At Knight* dziesmā "MP5". Dziesma kļuva par viņa pirmo *Billboard Hot 100* ierakstu, debitējot 86. vietā. 2021. gada 1. septembrī viņš izdeva dziesmu "Let's Lose Our Minds", kas ir albuma *Pink Heartz* galvenais singls un viņa pirmais ieraksts *Cactus Jack* izdevniecībā. 8. oktobrī *SoFaygo* tika iekļauts cita repera *Don Toliver* albumā *Life of a Don* skaņdarbā "Smoke".

2022. gada 14. jūnijā Bērts izlaida *B4PINK* EP, gaidot *Pink Heartz*. Tajā pašā dienā *XXL* atklāja, ka *SoFaygo* ir daļa no viņu "2022 Freshman Class".

Tikai mēnesi vēlāk, 2022. gada 15. jūlijā, viņa, kā ziņots, nopludinātais EP *Babyjack* parādījās tikai vietnē *SoundCloud* ar kontu "prettyboyarchive". 2022. gada 17. oktobrī tika izdotas četras dziesmas no viņa debijas albuma *Pink Heartz* ar *Ken Carson* skaņdarbu. Tajā pašā dienā viņš paziņoja albuma izdošanas datumu 11. novembrī.

Diskogrāfija
------------

###### Studijas albumi

* *Pink Heartz* (2022)

Mākslinieciskums
----------------

*SoFaygo* daiļradi ietekmējuši citi reperi, piemēram, *Drake*, *Travis Scott*, *Chief Keef*, *Lil Wayne*, *Chris Brown*, *Playboi Carti* un *Lil Uzi Vert*.